
EXPUNERE DE MOTIVE  PRIVIND OPORTUNITATEA 
PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre privind mandatarea reprezentantului Municipiului Timişoara în Adunarea Generală a Acţionarilor a Societăţii AQUATIM S.A

Sectiunea a 2 - a 
Motivul emiterii proiectului de hotărâre

Mandatele administratorilor Societăţii Aquatim S.A., numiţi prin Hotărârea Adunării Generale a Acţionarilor nr. 5/2014 expiră în data de 24.03.2018, iar procedura de selecţie a noilor administratori ce se va organiza în conformitate cu prevederile OUG nr.109/2011 privind guvernanţa corporativă, nu poate fi finalizată până la această dată. 
Având în vedere prevederile art. 125 alin. (1) din Legea nr. 31/1990 privind societăţile comerciale, republicată şi modificată “Acţionarii pot participa şi vota în adunarea generală prin reprezentare, în baza unei împuterniciri acordate pentru respectiva adunare generală.”
Ca urmare a Adresei nr. SC2018-006426/19.03.2018 a Consiliului de Administraţie al Aquatim S.A. se solicită mandatarea reprezentantului Municipiului Timişoara în Adunarea Generală a Acţionarilor a societăţii Aquatim S.A. pentru următoarele:
- să voteze prelungirea provizorie a mandatelor tuturor administratorilor în funcţie ai societăţii AQUATIM S.A., până la finalizarea procedurii de selecţie a membrilor consiliului de administraţie, dar nu mai mult de 6 luni;
- să voteze declanşarea procedurii de selecţie/reînnoire a mandatelor membrilor consiliului de administraţie;
să implementeze rezultatul procedurilor desfăşurate în conformitate cu prevederile OUG 109/2011 privind guvernanţa corporativă a întreprinderilor publice, precum şi cu actul constitutiv al societăţii. Iar în scopul implementării celor dispuse anterior să se dispună convoacarea de îndată  a Adunării Generale a Acţionarilor a AQUATIM S.A.
În concluzie, considerăm că este oportună iniţierea unui proiect de hotărâre privind mandatarea reprezentantului Municipiului Timişoara în Adunarea Generală a Acţionarilor a Societăţii AQUATIM S.A.

